**Ieteicamās darbības matemātikā, no kurām variet izvēlēties bērnam interesantāko aktivitāti.**

**MATEMĀTIKAS MĀCĪBU JOMA**

08.05.2020.

Bērnu vecumposms: 1,5 -3gadi

|  |  |  |
| --- | --- | --- |
| **Bērna mācību darbības** | **Ko bērns mācās** | **Pieaugušo atbalsts** |
| Bērns attēlos un pastaigas laikā izpēta dažādus kukaiņus.  Parāda, kur ir viens kukainis, kur daudz. | Praktiskā darbībā atšķir jēdzienus viens/daudz. | Vecāki sagatavo dažādus kukaiņu attēlus, grāmatas, enciklopēdijas, video materiālus.  Ja ir iespēja, pastaigai, sarūpē bērnam palielināmo stiklu.  Kopā ar bērnu izpēta tuvākā apkārtnē un mežā sastopamos kukaiņus. Rosina bērnu noteikt kukaiņu daudzumu ( viens vai daudz). |
| Pastaigas laikā bērns vēro kukaiņus un saka, kur tas atrodas (*piemēra:* uz puķes, zem lapas, aiz akmens).  Mājas apstākļos, bērns darbojas ar attēlu kartiņām vai kukaiņu figūrām. Pēc pieaugušā aicinājuma novieto tos noteiktā vietā. | Praktiskā darbībā atšķir jēdzienus uz, zem, pie, aiz. | Sagatavo dažādu kukaiņu attēlus (kopā ar bērnu var uzzīmēt, izkrāsot), plastmasas kukaiņu figūras.  Aicina bērnu nolikt kukaini, nosaucot tā atrašanās vietu attiecībā pret citu priekšmetu (*piemēram: noliec mārīti uz galda, paslēp taureni zem krūzes un t.t.*).  Jautā bērnam par kukaiņa atrašanās vietu, sagaida atbildi. |

**MATEMĀTIKAS mācību joma**

Bērnu vecumposms: 3 - 4 gadi

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| Bērns klausās dziesmu, dzied līdzi un atdarina ar roku kustībām *liels* un *mazs* | Praktiskā darbībā atšķir jēdzienus *liels, mazs.* | Piedāvā bērnam noskatīties video un rosina atdarināt ar roku kustībām *liels* un *mazs.*  <https://www.youtube.com/watch?v=2OfzF105uQY> |
| Bērns ieklausās pantiņos, ko lasa māmiņa un ar pirkstiņiem parāda saklausītos skaitļus, kā arī parāda atbilstošu ciparu kartīti | Saklausa un nosauc priekšmetu skaitu trīs apjomā un izvēlas atbilstošu ciparu (no 1 – 3) skaita apzīmēšanai - mācās atpazīt ciparus. | Aicina kopā ar bērnu skaitīt pantiņus *(1.pielikums)*  *Kādus skaitļus es pieminēju skaitot pantiņus? –* jautā pieaugušais bērnam.  Izprintē ciparu kartītes (no 1 – 3) un aicina bērnu izgriezt *(2.pielikums)*  Rosina apzīmēt saklausīto priekšmetu skaitu ar atbilstošu ciparu kartīti. |
| Bērns spēlē spēli “Brīnummaisiņš”. Maisiņā ir salikti apaļas un stūrainas formas priekšmeti. Bērns ar taustes palīdzību atrod noteiktas formas priekšmetu un izņem no maisiņa.  Bērns izliek divās rindās apaļos un stūrainos priekšmetus. | Atšķir priekšmetu apaļas un stūrainas formas. | Pieaugušais sagādā apaļas un stūrainus formas priekšmetus - poga, pudeles korķītis, piespraude, sērkociņu kastīte, smaržu kastīte u.c. un saliek tos auduma maisiņā.  Pieaugušais aicina bērnu atrast maisiņā, apaļas vai stūrainas formas priekšmetu ar taustes palīdzību.  Aicina šķirot apaļas un stūrainas formas priekšmetus. |

*1.pielikums*

|  |  |  |
| --- | --- | --- |
| **Viens** Viena saulīte dienā debesīs slīd. Viens mēnestiņš naktī lodziņā spīd. Viena gudra galva, ziņkārīgs snīpis viens, Viena māmiņa, tētis, un kas vēl ir viens? Tu smejies – tētim mašīnā stūre ir viena. Dzimšanas diena gadā arī tik viena! | **Divi** Divas actiņas darbiņu bijās, Div’ vaidziņi tikai smēja. Divas austiņas māmiņā mīļā neklausījās. Divas rociņas par visiem čaklākas bija. Divas rociņas darbiņus padarīja.  Divās kājiņās āva div’ zeķītes, kurpītes. Div’ kurpītēs šņorītes vēra, Divos mezgliņos sēja. | **Trīs** Trīs kumeļi trijjūgu puteņos trauks. Trīs dienas Ziemassvētki šurpu brauks. Trīs sveces svečturī liesmot sāks. Trīs vēlmes sirsniņā klusiņām nāks. Trīs sivēntiņi pasakā ir – tu smaidi.... Trīs rūķus Ziemassvētkos ciemos tu gaidi. |

*2.pielikums*

|  |  |  |
| --- | --- | --- |
| 1 | 2 | 3 |

**MATEMĀTIKAS MĀCĪBU JOMA**

Bērnu vecumposms: 4 - 5gadi

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| Bērns ar krūzīti smeļ ūdeni un pārlej otrā traukā. Skaita cik krūzītes ielēja. | Praktiskā darbībā ar nosacītu mēru nosaka ietilpību (cik šķidruma vienību ietilpst noteiktā traukā). | Vecāks kopā ar bērnu sarūpē dažāda izmēra traukus (lielu un mazu). Vecāks uzdod uzvedinošus jautājumus -cik krūzīšu ielēja ?  Noskaidro, cik mazo krūzīšu var ieliet lielajā krūzē. |
| Bērns no papīra (avīzes, bukleti, salvetes ) veido 5 un 3 vienādas bumbas. Izliek no tām divas kaudzītes (ar 5 un 3 bumbām) un secina, kurā kaudzītē ir vairāk, kurā mazāk bumbu.  Tad no bumbām izveido 2 rindas -variē ar bumbu skaitu rindās, lai sanāk tikpat, vairāk-mazāk. | Salīdzina priekšmetu kopas pēc skaita, lietojot jēdzienus - vairāk, mazāk, tikpat. | Vecāks sagatavo materiālu ,no kura var veidot bumbas, iedrošina bērnu plēst un burzīt papīru ,lai izveidojas bumbas.  Mudina bērnu veidot bumbu rindas, skaitīt bumbas. Uzdot uzvedinošos jautājumus - kura rinda garāka, kurā rindā vairāk, kurā mazāk. Kā izveidot ,lai būtu tikpat. |

**MATEMĀTIKAS MĀCĪBU JOMA**

Bērnu vecumposms: 5-6 gadi

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| 1. bērns veido skaitļa 10 sastāvu no divām priekšmetu grupām.    2. Ikdienas situācijās pielieto zināšanas par skaitļa sastāvu, piemēram, vajag 5 krūzītes, mums ir tikai 3. Ko darīt?  3. Vingrinās izpildīt kustības, cik skaņu dzird.  4. Vingrinās sastādīt un risināt teksta uzdevumus. | Praktiskā darbībā veido skaitļa sastāva dažādas variācijas desmit apjomā. | 1. Vecāks nodrošina priekšmetus un materiālus skaitīšanai, piemēram pogas, rakstāmpiederumi, rotaļlietas (RIMI kukaiņi).  Aicina sameklēt 10 rotaļlietas. Jautā: Cik rotaļlietu ir pavisam? Rosina izspēlēt ar rotaļlietām dažādas situācijas: sasēdināt 10 rotaļlietas pie galdiņiem pa četri un pārliecināties, cik rotaļlietu ir pie katra galdiņa, dejot pa pāriem, izspēlēt viesības (2 saimnieki, pārējie 8 viesi) u. c.  2. Ikdienas situācijās jautāt par priekšmetu skaitu dažādās kombinācijās.  3. Ar plaukstām vai skaņu rīkiem, radīt noteiktu skaitu ritma, rosināt bērnus saklausīt un saskaitīt, cik?  4. Izdomāt vienkāršus teksta uzdevumus, piemēram: Pastaigas laikā es redzēju tŗīs skudriņas, kas nesa zariņu, viņām palīgā piesteidzās vēl trīs skudriņas. Cik skudriņu tagad nes zariņu? |

**MATEMĀTIKAS MĀCĪBU JOMA**

Bērnu vecumposms: 6 - 7 gadi

|  |  |  |
| --- | --- | --- |
| Bērna mācību darbības | Ko bērns mācās | Pieaugušo atbalsts |
| 1. Pastaigā, 10 minūšu laikā, cenšas ieraudzīt dažādus dabas objektus un fiksēt to skaitu darba lapā.    2. Darbojas ar uzdevumiem darba lapās, stāsta un pārbauda paveikto, labo kļūdas.  3. Vingrināties skaitīt uz priekšu un atpakaļ, no jebkura nosauktā skaitļa 10 robežās.  4. Vingrināties saklausīt skaitļu rindā izlaisto skaitli. | Praktiskā darbībā nosauc priekšmetu skaitu desmit apjomā, skaitu apzīmē ar tam atbilstošiem cipariem, raksta ciparus. Skaita uz priekšu un atpakaļ, nosauc skaitļa “kaimiņus”. | 1. Vecāks rosina bērnu doties ekspedīcijā skaitīt dabas objektus un redzētās sīkbūtnes (kukaiņus, zirnekļus) un fiksēt to skaitu darba lapā, pielikumā Nr.1. Dot laika intervālu - 10 minūtes.  2. Izprintē darba lapas. Nodrošina darba vietu un rakstāmpiederumus, pielikumā: 2-7 uzdevums.  Rosina bērnu izgatavot ciparu kartītes no 1-10.  3. Uz lapas haotiski saraksta ciparus no 1-10, rosina bērnu uzzīmēt mārīti, kura ceļo no cipara 1 līdz 10, augošā secībā.  4. Skaitīt skaļi no 1-10, izlaižot kādu skaitli. Rosināt bērnu noteikt, kur pieļauta kļūda. |